દેશના જુદા જુદા રાજ્યો અને વિસ્તારોમાં છાશવારે બનતી હિંસાની ઘટનાઓથી વાતાવરણ દૂષિત બની રહ્યું છે.ગૃહ મંત્રાલયે આપેલા આંકડા મુજબ વર્ષ ૨૦૧૭માં દેશમાં સાંપ્રદાયિક હિંસાના ૮૨૨ બનાવો બન્યા છે, જેમાં ૧૧૧ લોકો માર્યા ગયા અને ૨,૩૮૪ ઈજાગ્રસ્ત થયા.ભારત જેવા મહાન દેશ કે જે વિવિધ ધર્મો,સંપ્રદાયો, ભાષાઓ અને ક્ષેત્રોમાં વ્હેંચાયલો છે, વારંવાર બનતી ઘટનાઓ તેની મહાનતાને કલંકિત કરે છે. ઇન્સ્ટીટયુટ ફોર ઇકોનોમિક એન્ડ પીસ નામની આંતરરાષ્ટ્રીય સંસ્થાએ વિશ્વના ૧૬૩ દેશોમાં જે રિસર્ચ કર્યું છે તેર્ના રિપોર્ટ મુજબ વિશ્વના સૌથી ઓછા શાંતિપૂર્ણ દેશોમાં ભારતનો સમાવેશ થાય છે. તેમની યાદીમાં ભારતને ૧૩૬મું સ્થાન મળ્યું છે જે આપણા માટે ચિંતા અને દુઃખ ની વાત છે, દેશની ગરિમા પર લાંછન લગાડનારા વિદેશીઓ નથી બલ્કે આપણા પોતાના ભાઈબંધુઓ છે.